FI Euroopan unionin virallinen lehti C 278/7

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu muutoshakemuksen julkaiseminen

2012/C 278/06

Tämä julkaiseminen antaa oikeuden vastustaa hakemusta neuvoston asetuksen (EY) N:o 510/2006 (1) 7 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa tästä julkaisemisesta.

MUUTOSHAKEMUS

NEUVOSTON ASETUS (EY) N:o 510/2006

9 ARTIKLASSA TARKOITETTU MUUTOSHAKEMUS

”ARROZ DEL DELTA DEL EBRO”/”ARRÒS DEL DELTA DE L'EBRE”

EY-N:o: ES-PDO-0105-0336-04.10.2011

SMM ( ) SAN ( X )

1. Eritelmän kohta (kohdat), jo(i)ta muutos koskee:

—  Tuotteen nimi — ☒ Kuvaus —  Maantieteellinen alue —  Alkuperätodisteet — ☒ Tuotantomenetelmä —  Yhteys maantieteelliseen alkuperään — ☒ Merkinnät —  Kansalliset vaatimukset —  Muuta (täsmennettävä)

2. Muutoksen tyyppi:

— ☒ Yhtenäisen asiakirjan tai yhteenvedon muutos —  Rekisteröidyn SAN:n tai SMM:n eritelmän muutos, kun yhtenäistä asiakirjaa tai yhteenvetoa ei ole julkaistu, —  Eritelmän muutos, joka ei edellytä julkaistun yhtenäisen asiakirjan muutosta (asetuksen (EY) N:o 510/2006 9 artiklan 3 kohta) —  Eritelmän väliaikainen muutos, joka johtuu viranomaisten asettamista pakollisista terveys- tai kasvinsuojelutoimista (asetuksen (EY) N:o 510/2006 9 artiklan 4 kohta).

3. Muutokset:

3.1 Tuotteen kuvaus:

3.1.1 Lajikkeet

Muutos koskee sitä, että käyttöön otetaan uusi lajike, Gleva, joka korvaa Sénia-lajikkeen.

Sénia-lajike poistetaan käytöstä, koska sen siemeniä ei enää tuoteta kaupallisesti. Myös ympäristö-, maaseutu- ja meriministeriö käyttää nykyään vertailulajikkeena Gleva-lajiketta Sénia-lajikkeen sijasta.

Gleva on paikallinen lajike ja Séniaa paremmin sopeutunut alueen ilmasto- ja maaperäoloihin.

Se on varreltaan lyhyempi, joten se ei lakoonnu niin helposti.

Sen kasvukausi on lyhyempi, minkä ansiosta säästyy vettä.

Gleva kestää paremmin itiökasvisairauksia, joten sienimyrkkyjä ei tarvitse käyttää niin paljon, minkä vuoksi lajike on ympäristöystävällisempi.

Gleva soveltuu hyvin maatalous- ja ympäristöalan toimintaohjelmaan. Koska se on vastustuskykyinen Chilo Suppresalis -eliölle, on sumutuskäsittelyjä voitu vähentää.

Tämä uusi lajike on hyödyllinen sekä maanviljelyn että Ebrojoen suiston suojelun kannalta.

Gleva muistuttaa Bahía-lajiketta: hiotut jyvät ovat samanlaisia (keskikokoinen, helmimäinen), eräät aistinvaraiset ominaisuudet ovat samanlaiset ja ruoanlaitossa ne käyttäytyvät samalla lailla.

3.1.2 Hiottujen jyvien luokitus

Raakojen hiottujen jyvien luokitus on muutettu vastaamaan voimassa olevaa yhteisen maatalouden markkinajärjestelyn luokitusta.

3.2 Tuotantomenetelmä:

3.2.1 Viljelyolosuhteet

Osaa viljelytekniikoista ja -töistä on muutettu. Koska työmenetelmät ovat kehittyneet, on otettu käyttöön keinoja, joilla voidaan laskea veden pintaa viljelymailla. Tämä on tärkeää, sillä siten voidaan vähentää vedenkulutusta, mikä säästää ympäristöä.

3.2.2 Merkinnöillä varustetun tuotteen valvonta

Eritelmien E b) kohdan soveltamisalaa laajennetaan siten, että merkinnöillä varustettua tuotetta valvotaan merkintöjä koskevassa 3.3 kohdassa annetun selityksen mukaisesti.

3.3 Merkinnät:

Eritelmien h kohdasta (merkinnät) on poistettu vaatimus, että sääntelyneuvoston on toimitettava suojatun alkuperänimityksen tunnuksella ja yhteisön tunnuksella varustettuja numeroituja vastaetikettejä, koska tuotteita voidaan nykyisin valvoa muilla jäljitettävyyteen perustuvilla menetelmillä. Pakkaajien on toimitettava sääntelyneuvostolle pakkausten numerot ja pakatut määrät (kilogrammoina) suojattuun nimitykseen liittyvien yhteisön tunnusten kanssa.

YHTENÄINEN ASIAKIRJA

NEUVOSTON ASETUS (EY) N:o 510/2006

”ARROZ DEL DELTA DEL EBRO”/”ARRÒS DEL DELTA DE L'EBRE”

EY-N:o: ES-PDO-0105-0336-04.10.2011

SMM ( ) SAN ( X )

1. Nimi:

”Arroz del Delta del Ebro”/”Arròs del Delta de l'Ebre”

2. Jäsenvaltio tai kolmas maa:

Espanja

3. Maataloustuotteen tai elintarvikkeen kuvaus:

3.1 Tuotetyyppi:

Luokka 1.6: Hedelmät, vihannekset ja viljat sellaisenaan tai jalostettuina – Riisi

3.2 Kuvaus 1 kohdassa nimetystä tuotteesta:

Oryza sativa L. -lajin lajikkeista Bahía, Tebre, Gleva, Fonsa, Bomba ja Montsianell saatu ekstra-kauppaluokkaan kuuluva kokonaan hiottu riisi.

Vertailulajikkeen (Bahía) riisinjyvän erityisominaisuudet:

Raa’an hiotun jyvän ominaisuudet Pituus 5,53 mm. Leveys 2,99 mm. Paksuus 2,14 mm. Amyloosipitoisuus (% kuiva-aineesta) 19,41 % Myllyssä tapahtuvaan jalostukseen liittyvät ominaisuudet Kokonaistuotto 69,90 % jyvän käyttäytyminen hionnan aikana Halkeamaprosentti 11,63 % Jyvän keitto-ominaisuudet Keittoaika 16 minuuttia Veden imeytyminen (2) 1,93 Jyvän pituuden lisäys 8,45 % Keitetyn jyvä aistinvaraiset ominaisuudet (mitattuna Batcherin asteikolla aistinvaraisen arvioinnin perusteella (3)) Jyvien tarttuvuus 7,83 Hyväksyttävyys 5,75 Ulkonäkö 5,5

Bahía-, Tebre-, Fonsa-, Montsianell- ja Gleva-lajikkeiden ominaisuudet ovat hyvin samanlaiset. Vaikka viljelyn aikana voi esiintyä pieniä eroja, ei lopputuotteissa ole merkittäviä eroja.

Bomba poikkeaa muista lajikkeista sekä sen viljelyn että lopputuotteena saatavan jyvän suhteen. Se on kuitenkin otettu mukaan eritelmään sen laadun takia ja koska sitä on perinteisesti viljelty Ebron suistossa.

Raakariisin jyvän koon mukaan lajikkeet luokitellaan seuraavasti:

Lajike Pituus Pituuden ja leveyden välinen suhde Bahía 8,2 mm. Keskipitkä 2,20. Puolipyöreä Tebre 8,1 mm. Keskipitkä 2,00. Pyöreä Fonsa 7,9 mm. Keskipitkä 2,00. Pyöreä Bomba 7,4 mm. Lyhyt 1,85. Pyöreä Montsianell 8,3 mm. Keskipitkä 2,16. Puolipyöreä Gleva 7,9 mm. Keskipitkä 2,04. Puolipyöreä

Näiden lajikkeiden jyvän keskustassa on runsaasti tärkkelystä sisältävä osa (”perlado” eli ”helmi”), jonka ansiosta riisi imee itseensä ruoan muiden valmistusaineiden makuja ja värjäytyy.

Hiottu riisi luokitellaan seuraavasti:

Lajike Luokitus Tyyppi Bahía Keskipitkäjyväinen Perlado Tebre Keskipitkäjyväinen Perlado Fonsa Keskipitkäjyväinen Puoliksi ”helmi” Bomba Keskipitkäjyväinen Perlado Montsianell Keskipitkäjyväinen Perlado Gleva Keskipitkäjyväinen Perlado

Kaikille näille lajikkeille ovat tunnusomaisia keitto-ominaisuuksien yhtenäisyys ja jyvien tasalaatuisuus. Lajikkeet soveltuvat alueen riisiruokien valmistukseen, koska niiden jyvät imevät itseensä makuja hyvin. Näin ne poikkeavat muuntyyppisistä riiseistä, kuten pitkäjyväisestä riisistä.

Kaikilla lajikkeilla, jotka suojataan ”Arroz del Delta del Ebro” -alkuperänimityksellä, on toimitushetkellä oltava ekstra-luokan ominaisuudet. Jyvien on oltava terveitä, niissä ei saa olla sieniä, pilaantuneita kohtia, hyönteisiä eikä loisia, vieraita hajuja eikä makuja.

Kosteuspitoisuus ei saa ylittää 15:tä prosenttia, eikä jyvissä saa olla jäänteitä siemenkalvon pintakelmusta.

3.3 Raaka-aineet (ainoastaan jalostetut tuotteet):

—

3.4 Rehu (ainoastaan eläinperäiset tuotteet):

—

3.5 Erityiset tuotantovaiheet, joiden on tapahduttava yksilöidyllä maantieteellisellä alueella:

Koko prosessin tuotannosta käsittelyyn ja puhdistukseen on tapahduttava 4 kohdassa mainitulla maantieteellisellä alueella.

3.6 Viipalointia, raastamista, pakkaamista jne. koskevat erityiset säännöt:

Riisi pakataan 5, 2, 1, 0,5 tai 0,25 kg:n laatikoihin tai pusseihin, jotka pakataan toisiin pakkauksiin, joilla varmistetaan pakkausten eheys. Pakkausmateriaalien on oltava elintarvikekäyttöön sopivia laissa sallittuja materiaaleja.

3.7 Merkintöjä koskevat erityissäännöt:

Merkinnöissä on mainittava: ”Arroz del Delta del Ebro”/”Arròs del Delta de l'Ebre”, oma tunnus, EU-tunnus sekä sovellettavassa lainsäädännössä määrätyt yleiset tiedot.

Kyseisen suojatun alkuperänimityksen tunnus värillisenä:

4. Maantieteellisen alueen tarkka rajaus:

SAN-nimityksellä suojatun Arroz del Delta del Ebro -tuotteen tuotanto- ja jalostusalue kattaa Ebro-joen suistoalueen, joka sijoittuu Tarragonan maakunnassa sijaitsevien Baix Ebren ja Montsiàn hallintoalueille.

Tuotantoalue koostuu Deltebren ja Sant Jaume d'Envejan kuntien alueella sijaitsevasta maa-alueesta sekä L'Aldean, Ampostan, L'Ampollan, Camarlesin ja Sant Carles de la Ràpitan kunnissa sijaitsevasta Ebro-joen suiston maa-alasta.

Riisin käsittely- ja puhdistusalue on tuotantoalueen muodostavien kuntien maa-alue.

5. Yhteys maantieteelliseen alueeseen:

5.1 Maantieteellisen alueen erityisyys:

Historiallinen yhteys

Riisinviljelyllä on Ebron suiston alueella pitkät perinteet, ja viljely on tiiviisti sidoksissa Ebro-joen suiston fyysiseen ja geologiseen muotoutumiseen ja muuttumiseen.

Perinteisen riisinviljelyn ja Ebron suiston yhteydestä ovat osoituksena lukuisat kirjalliset lähteet. Näistä mainittakoon Lluís Solé y Sabarisin teos Geografía de Catalunya (1958), jossa todetaan, että tietoja suunnitelmista aloittaa riisinviljely Ebron suistossa on 1400-luvulta, vaikka viljelyn pääasiallinen kehitys osuikin 1800-luvulle. Muualla samassa teoksessa todetaan, että suistossa, jolla siirtolaiduntava karja laidunsi, Xertaan 1800-luvun jälkipuoliskolla rakennettu kanava Canal de la Derecha antoi mahdollisuuden makean veden tulvittamiseen ja riisinviljelyyn, joka on lisääntynyt jatkuvasti. Tulvittaminen on vähentänyt suolamaiden suolapitoisuutta ja taannut samalla viljelyn onnistumisen.

Tätä viljelyä on jatkettu keskeytyksittä nykypäivään saakka, ja riisi on alueen tärkein viljelykasvi.

Yhteys luontoon

Ebro-joen suiston riisinviljelyn kehityksen pontimina ovat olleet sekä ilmasto-olot että maaperän rakenne samoin kuin suiston suolaisuus ja pohjaveden korkeus.

Tulvalietettä sisältävä Ebron suiston maaperä on hyvin viljavaa ja sopii riisin viljelyyn. Maaperän muodostuminen on tiiviisti sidoksissa keinokasteluun sekä veden ja maan liikkeisiin, kun maa ennen kylvöä valmistetaan riisin istutusta varten.

Tuottavuus on korkeimpia koko maailmassa, sillä alue sijaitsee 40 astetta pohjoista leveyttä ja vuoden keskilämpötila on 19 celsiusastetta.

Erittäin tärkeitä tekijöitä ovat myös maaperän suolaisuus, joka johtuu suistoon tulevasta merivedestä, sekä merellinen Välimeren ilmasto. Talvet ovat leudot, sademäärät vähäisiä, tuulet ovat kuivia pohjoisesta/luoteesta (Mestral y Levante). Kesät ovat kuumia ja erittäin kuivia, ja silloin saadaan kosteutta sisältäviä tuulia etelästä/kaakosta (Migjorn y Garbí). Lähes aina on pieni tuulenvire.

Alueen vesistö kattaa Ebrojoen suiston viimeiset 30 kilometriä sekä kaksi kanavaa joen oikealla ja vasemmalla puolella, jotka lähtevät Xerta y Tivenysin padolta ja virtaavat suunnilleen joen suuntaisina. Suistoon saapuessaan kanavat haarautuvat suureksi kanavaverkoksi. Se, että kasteluvedet saadaan kokonaan samasta paikasta, takaa tuotteiden tasalaatuisuuden ja erottaa ne muiden alueiden tuotteista.

5.2 Tuotteen erityisyys:

Kaikkien lajikkeiden erikoisominaisuus on tasalaatuisuus keitettäessä, jyvien tasalaatuisuus ja kyky imeä vettä, mikä johtuu jyvän keskiosan (”helmen”) sisältämästä tärkkelyksestä.

Arvostettuja ominaisuuksia ruoanlaitossa ovat myös keitettyjen jyvien irtonaisuus (jyvien tarttuvuus 7,3) ja veden imeytyvyys (1,93 grammaa vettä riisigrammaa kohden). Näiden ominaisuuksien ansiosta riisi imee itseensä hyvin makuja, kun sitä käytetään ruokalajien valmistusaineena.

5.3 Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM):

Tuotteen laatuominaisuudet ovat samanlaiset, koska kaikkien lajien ominaisuudet Bomba-lajiketta lukuun ottamatta ovat lopputuotteessa samanlaiset. Vaihtelu ei johdu yksinomaan lajikkeesta, vaan tärkeitä ovat myös maantieteellinen alue, ympäristö, ilmasto- ja vesistöolot sekä tuleentumisprosessit. Kaiken kaikkiaan alue on varsin yhtenäinen.

Alueen luonnonympäristön erityispiirteet näkyvät myös riisin ominaisuuksissa. Ilmasto-olojen ja maaperän ominaisuuksien sekä suolaisuuden ja pohjaveden korkeuden vuoksi koko suoja-alueella viljellään ainoastaan riisiä. Suiston riisipellot sopivat erinomaisesti viljelyyn, ja niiden tuottavuus on suuri.

Kuluttajat arvostavat tämän alueen riisiä sen kiiltävän valkoisen helmimäisen värin, maun ja koostumuksen tähden. Näiden laatunäkökohtien taustalla ovat lajikkeiden ominaisuudet ja maantieteellinen viljelyalue. Ominaisuudet ruoanlaitossa ovat myös arvostettuja. Jyvät ovat irtonaisia ja imevät hyvin vettä, mikä merkitsee, että ne imevät makuja riisistä valmistetuissa ruoissa.

Eritelmän julkaisuviite:

(asetuksen (EY) N:o 510/2006 5 artiklan 7 kohta)

Eritelmän täydellinen teksti on saatavissa seuraavassa internet-osoitteessa:

http://www.gencat.cat/daam/pliego-arroz-delta-ebro

(1) EUVL L 93, 31.3.2006, s. 12.

(2) (g vettä/g riisiä).

(3) asteikko: 9 = erinomainen, 7 = hyvä, 5 = normaali, 3 = puutteellinen.